pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ชี้แจงกรณีแอมเนสตี้อินเตอร์เนชั่นแนล ได้เรียกร้องให้ไทยดำเนินการยกเลิกโทษประหารชีวิต
วันพฤหัสบดีที่ 12 ตุลาคม 2560
ปลัดกระทรวงยุติธรรม ชี้แจงกรณีแอมเนสตี้อินเตอร์เนชั่นแนล ได้เรียกร้องให้ไทยดําเนินการยกเลิกโทษประหารชีวิต
ปลัดกระทรวงยุติธรรมชี้แจงประเด็นข่าวแอมเนสตี้อินเตอร์เนชั่นแนลเรียกร้องให้ไทยยกเลิกโทษประหารชีวิต ระบุ การพิจารณาปรับเปลี่ยนเกี่ยวกับโทษประหารชีวิตเป็นประเด็นสําคัญยิ่ง จําเป็นต้องแก้ไขกฎหมาย-รับฟังความคิดเห็นของผู้มีส่วนได้เสียอย่างกว้างตามแนวทาง ม.77
วันที่ 12 ต.ค.60 ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ชี้แจงประเด็นข่าวที่ แอมเนสตี้อินเตอร์เนชั่นแนล ได้เรียกร้องให้ไทยดําเนินการยกเลิกโทษประหารชีวิต ว่า การพิจารณาปรับเปลี่ยนเกี่ยวกับโทษประหารชีวิตนั้นเป็นประเด็นที่มีความสําคัญอย่างยิ่ง และการเปลี่ยนแปลงจําเป็นต้องมีการแก้ไขกฎหมาย ซึ่งจําเป็นต้องรับฟังความคิดเห็นของผู้มีส่วนได้เสียในประเด็นนี้อย่างกว้าง ตามแนวทางที่กําหนดไว้ในมาตรา 77 ของรัฐธรรมนูญแห่งราชอาณาจักรไทย ในปัจจุบัน คณะรัฐมนตรีได้ให้ความเห็นชอบตามข้อเสนอของคณะกรรมการพัฒนาการบริหารงานยุติธรรมแห่งชาติ ที่จะศึกษาในเรื่องนี้ โดยในระยะแรก เน้นการศึกษาในการเพิ่มดุลพินิจแก่ศาลที่จะลงโทษอื่นได้ในฐานความผิดที่มีโทษประหารชีวิตสถานเดียว เช่น อาจพิจารณาแก้ไขกฎหมายให้ระบุโทษครอบคลุมเป็นจําคุกตลอดชีวิตหรือประหารชีวิตแทน และในระยะต่อไปจะได้มีการศึกษาถึงความเป็นไปได้ในการไม่ใช้โทษนี้กับความผิดบางประเภทที่ไม่ได้สัดส่วนหรือไม่กระทบต่อชีวิตของบุคคลอื่น ซึ่งการดําเนินการในเรื่องนี้จําเป็นต้องใช้เวลาและรับฟังเสียงรอบข้างอย่างรอบคอบในการดําเนินการต่อไปก่อน
-----------------------
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจความก้าวหน้าโครงการบูรณะทางหลวงหมายเลข 2 (ถนนมิตรภาพ) จังหวัดอุดรธานี
วันจันทร์ที่ 25 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจความก้าวหน้าโครงการบูรณะทางหลวงหมายเลข 2 (ถนนมิตรภาพ) จังหวัดอุดรธานี
นายอาคม เติมพิทยาไพสิฐ รัฐมนตรีว่าการกระทรวงคมนาคม ติดตามความก้าวหน้าโครงการบูรณะทางหลวงหมายเลข 2 หรือถนนมิตรภาพ ช่วงอุดรธานี - ขอนแก่น เส้นทางคู่ขนานสามแยก อําเภอกุมภวาปี เมื่อวันที่ 23 กันยายน 2560
ณ บริเวณแยกกุมภวาปี อําเภอกุมภวาปี จังหวัดอุดรธานี
นายอาคม เติมพิทยาไพสิฐ กล่าวว่า กระทรวงคมนาคมกําหนดยุทธศาสตร์การเชื่อมโยงโครงข่ายระบบขนส่งภายในประเทศและพัฒนาจุดเชื่อมต่อกับประเทศเพื่อนบ้าน รองรับระบบโลจิสติกส์ภาคการขนส่ง และพัฒนาโครงข่ายทางหลวงให้ได้มาตรฐานความปลอดภัยอย่างต่อเนื่อง รวมทั้งเพิ่มขีดความสามารถทางหลวงเพื่อเชื่อมโยงฐานการผลิตที่สําคัญของประเทศ โดยปรับปรุงโครงข่ายถนนระหว่างเมืองหลักให้เป็น 4 ช่องจราจร สอดคล้องกับนโยบายรัฐบาลด้านการพัฒนาระบบโครงข่ายทางหลวงสายหลักเชื่อมโยงส่วนกลางกับพื้นที่ภูมิภาค เพื่อรองรับการเดินทาง การขนส่ง และการท่องเที่ยว
โครงการบูรณะทางหลวงหมายเลข 2 หรือถนนมิตรภาพ ช่วงอุดรธานี - ขอนแก่น ระหว่าง กม.417+804 - 418+375 และ 417+905 - 419+548 (ช่องทางขนาน) ระยะทาง 2.214 กิโลเมตร เกิดความชํารุดเสียหาย เนื่องจากผู้รับจ้างผิดสัญญาไม่สามารถดําเนินโครงการให้แล้วเสร็จภายในระยะเวลาที่กําหนด โดยงานที่ทําค้างไว้ คือ งานปรับปรุงคุณภาพชั้นพื้นทางและงานไพร์มโค้ท ประกอบกับเป็นช่วงฤดูฝน เมื่อทิ้งไว้นานทําให้ผิวทางหลุดร่อนมากขึ้นและเกิดหลุมบ่อ ส่งผลกระทบต่อประชาชนผู้ใช้เส้นทาง ปัจจุบันกรมทางหลวงได้บอกเลิกสัญญากับผู้รับจ้างรายเดิม และอยู่ระหว่างการหาผู้รับจ้างรายใหม่ โดยแขวงทางหลวงอุดรธานีที่ 1 ได้ดําเนินการดูแลบํารุงรักษาเส้นทาง และซ่อมแซมผิวทางเบื้องต้น เพื่ออํานวยความสะดวก ปลอดภัยในการเดินทางของประชาชน
ในโอกาสนี้ นายอาคม เติมพิทยาไพสิฐ ได้พบปะกับประชาชนในพื้นที่อําเภอกุมภาวปี จังหวัดอุดรธานี
รัฐบาลไทย-ข่าวทำเนียบรัฐบาล-รัฐบาลติดตามสถานการณ์น้ำท่วมทุกพื้นที่ เร่งให้ความช่วยเหลือผู้ประสบภัยและผลักดันน้ำออกโดยเร็ว พร้อมเตือนประชาชนใช้วิจารณญาณในการรับข่าวสารผ่านโลกออนไลน์
วันเสาร์ที่ 28 ตุลาคม 2560
รัฐบาลติดตามสถานการณ์น้ําท่วมทุกพื้นที่ เร่งให้ความช่วยเหลือผู้ประสบภัยและผลักดันน้ําออกโดยเร็ว พร้อมเตือนประชาชนใช้วิจารณญาณในการรับข่าวสารผ่านโลกออนไลน์
รัฐบาลติดตามสถานการณ์น้ําท่วมทุกพื้นที่ เร่งให้ความช่วยเหลือผู้ประสบภัยและผลักดันน้ําออกโดยเร็ว พร้อมเตือนประชาชนใช้วิจารณญาณในการรับข่าวสารผ่านโลกออนไลน์
วันนี้ (28 ตุลาคม 2560) พลเอก ประยุทธ์ จันทร์โอชา นายกรัฐมนตรี ยังคงติดตามสถานการณ์อุทกภัยในหลายพื้นที่ โดยได้รับรายงานว่าปริมาณน้ําเหนือที่ จ.นครสวรรค์ มีแนวโน้มลดลง และก่อนที่น้ําจะไหลลงสู่เขื่อนเจ้าพระยาที่ จ.ชัยนาท เจ้าหน้าที่ได้ผันน้ําเข้าระบบชลประทานทั้ง 2 ฝั่งแม่น้ํา ช่วยลดปริมาณน้ําและเก็บน้ําไว้ใช้ในฤดูแล้ง โดยยืนยันว่าไม่มีแผนที่จะเพิ่มการระบายน้ําผ่านเขื่อนเจ้าพระยาแต่อย่างใด
“นายกฯ แสดงความเป็นห่วงเรื่องการส่งต่อข้อมูลกันในโซเชียลมีเดีย โดยย้ําว่าแม้ระดับน้ําในแม่น้ําเจ้าพระยาจะเพิ่มขึ้นและเอ่อล้นเข้าท่วมบางพื้นที่ใน จ.ชัยนาท สิงห์บุรี อ่างทอง พระนครศรีอยุธยา รวม 14 จุด และน้ําจากเขื่อนเจ้าพระยาได้ไหลลงมาถึง จ.ปทุมธานี นนทบุรี และ กทม.แล้ว แต่ไม่ได้ส่งผลกระทบให้เกิดน้ําท่วมใหญ่อย่างที่เป็นข่าว
ทั้งนี้ ปริมาณน้ําที่สถานีระบายน้ํา อ.บางไทร จ.พระนครศรีอยุธยา มีอัตราการไหลเฉลี่ย 2,826 ลบ.ม./วินาที ซึ่งยังต่ํากว่าความจุของลําน้ําบริเวณ กทม.และปริมณฑล ที่รับน้ําได้สูงสุด 3,500 ลบ.ม./วินาที เช่นเดียวกับคลองรังสิตที่แม้จะต้องรับน้ําจากแม่น้ําป่าสัก แต่ยังอยู่ในเกณฑ์ที่ควบคุมน้ําผ่านอาคารบังคับน้ําและสถานีสูบน้ําได้ จึงไม่อยากให้ประชาชนเกิดความตื่นตระหนก”
นอกจากนี้ ประชาชนต้องระมัดระวังการส่งต่อเอกสารราชการที่เกี่ยวกับสถานการณ์น้ําด้วย เนื่องจากมักมีการตีความเนื้อหาที่ผิดพลาด ส่งผลให้เกิดความเข้าใจผิด ทั้ง ๆ ที่จริงแล้วข้อความส่วนใหญ่ที่ปรากฏในเอกสารนั้น มุ่งเน้นการแจ้งเตือนให้ประชาชนรับทราบข่าวเพื่อเตรียมรับมือกับสถานการณ์ล่วงหน้า และแนวทางการช่วยเหลือบรรเทาความเดือดร้อนของผู้ประสบภัยเป็นสําคัญ
นายกรัฐมนตรียังได้กําชับไปยังหน่วยงานราชการว่า หากต้องสื่อสารหรือแจ้งข้อมูลแก่ประชาชนจะต้องใช้ภาษาที่เข้าใจง่ายและชัดเจน เช่น ระบุพิกัดพื้นที่ (อําเภอ ตําบล) ปริมาณน้ํา และข้อควรปฏิบัติที่ถูกต้อง พร้อมทั้งขอให้พี่น้องประชาชนเข้าใจและปรับตัวต่อภัยพิบัติโดยร่วมมือกับรัฐบาล เพื่อให้สามารถดํารงชีวิตต่อไปได้อย่างแข็งแกร่งและร่วมแก้ไขปัญหาอย่างยั่งยืนในอนาคต
สําหรับพื้นที่ประสบภัยในขณะนี้ กรมชลประทาน กรมป้องกันและบรรเทาสาธารณภัย กองทัพเรือ และจังหวัด ได้เร่งระบายน้ําออก เพื่อให้สถานการณ์คลี่คลายโดยเร็วที่สุด โดยใช้เครื่องสูบน้ํา เครื่องผลักดันน้ํา และเรือผลักดันน้ํา ขณะเดียวกันได้ออกให้ความช่วยเหลือประชาชนแบบเฉพาะหน้า เช่น การอพยพและมอบถุงยังชีพและสิ่งจําเป็นในการดํารงชีวิตอย่างต่อเนื่อง ตลอดจนเตรียมมอบเงินชดเชยความเสียหายแก่ประชาชน เกษตรกร และผู้ประกอบการ ตามระเบียบของทางราชการต่อไป
************************************
รัฐบาลไทย-ข่าวทำเนียบรัฐบาล-อนุทิน เปิดคลินิกกัญชา รพ.นครพิงค์ แห่งแรกของ จ.เชียงใหม่
วันพุธที่ 15 มกราคม 2563
อนุทิน เปิดคลินิกกัญชา รพ.นครพิงค์ แห่งแรกของ จ.เชียงใหม่
รองนายกรัฐมนตรีและรัฐมนตรีว่าการกระทรวงสาธารณสุข เปิดคลินิกกัญชาทางการแพทย์โรงพยาบาลนครพิงค์ แห่งแรกของ จ.เชียงใหม่ อบรมทีมรักษา 125 คน พร้อมให้บริการแบบคู่ขนานทั้งการแพทย์แผนไทยและการแพทย์ปัจจุบัน
รองนายกรัฐมนตรีและรัฐมนตรีว่าการกระทรวงสาธารณสุข เปิดคลินิกกัญชาทางการแพทย์โรงพยาบาลนครพิงค์ แห่งแรกของ จ.เชียงใหม่ อบรมทีมรักษา 125 คน พร้อมให้บริการแบบคู่ขนานทั้งการแพทย์แผนไทยและการแพทย์ปัจจุบัน
วันนี้ (15 มกราคม 2563) ที่ จ.เชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข เปิดคลินิกกัญชาทางการแพทย์โรงพยาบาลนครพิงค์ จังหวัดเชียงใหม่ เป็นทางเลือกให้ผู้ป่วยที่มีความจําเป็นต้องใช้กัญชา เข้าถึงกัญชาเพื่อการรักษาได้อย่างปลอดภัย จากทีมรักษาที่ผ่านการฝึกอบรม ด้วยสารสกัดกัญชาที่ผลิตผ่านมาตรฐานความปลอดภัย
นายอนุทินกล่าวว่า กระทรวงสาธารณสุขได้ให้โรงพยาบาลที่พร้อมจัดให้มีบริการกัญชาทางการแพทย์เพื่อรักษาบางโรคหรือบางอาการที่ได้รับการพิสูจน์ทางหลักวิชาการแล้วว่าสามารถรักษาด้วยสารสกัดกัญชา โดยแพทย์แผนปัจจุบัน มี 5 กลุ่มโรคได้แก่โรคลมชักในเด็ก โรคพาร์กินสัน โรคปลอกประสาทเสื่อมแข็ง อาการคลื่นไส้อาเจียนจากการใช้ยาเคมีในผู้ป่วยมะเร็ง และรักษาด้วยตํารับยาไทยที่มีกัญชาเป็นส่วนผสม โดยแพทย์แผนไทยได้แก่อาการ นอนไม่หลับ เบื่ออาหาร ลมจุกเสียด ปวดศีรษะข้างเดียว ไมกรน อาการแข็งเกร็งของกล้ามเนื้อ อาการปวดตึงเรื้อรัง อาการสั่นจากกลุ่มโรคประสาท อัมพฤกษ์อัมพาต
สําหรับคลินิกกัญชาทางการแพทย์โรงพยาบาลนครพิงค์ เป็น 1 ใน 37 แห่ง ตามแผนการขยายบริการในระยะที่ 4 นับเป็นแห่งแรกของ จ.เชียงใหม่ มีบริการคู่ขนานทั้งการแพทย์แผนไทยและการแพทย์ปัจจุบัน ได้รับการสนับสนุนสารสกัดกัญชาจากโรงพยาบาลเจ้าพระยาอภัยภูเบศร มีทีมรักษาผ่านการอบรมหลักสูตรของกรมการแพทย์ 125 คน ประกอบด้วย แพทย์ 39 คน ทันตแพทย์ 3 คน เภสัชกร 30 คน พยาบาลวิชาชีพ 49 คน และแพทย์แผนไทย 4 คน ให้บริการให้คําปรึกษา ตรวจคัดกรอง วินิจฉัยผู้ที่มีข้อบ่งชี้ในการใช้กัญชาทางการแพทย์ ให้บริการทุกวันพุธ เวลา 13.00 น.- 16.30 น. ขณะนี้มีผู้ลงทะเบียนเข้าคัดกรองแล้ว 22 คน ส่วนใหญ่ มีอาการนอนไม่หลับ อัมพฤกษ์ อัมพาต มะเร็งระยะประคับประคอง
“การดูแลรักษาสุขภาพของประชาชนด้วยสารสกัดจากกัญชาและยาตํารับแผนไทยที่มีส่วนผสมของกัญชา จะเป็นอีกทางเลือกหนึ่งให้แก่ประชาชน และหวังว่าคลินิกกัญชาของโรงพยาบาลนครพิงค์จะเป็นจุดเริ่มต้นที่ดี ทําให้ประชาชนเข้าถึงการใช้กัญชาทางการแพทย์ได้อย่างปลอดภัย”นายอนุทิน กล่าว
รัฐบาลไทย-ข่าวทำเนียบรัฐบาล-รมช.สาธิต ตรวจเยี่ยมคลินิกมลพิษเคลื่อนที่ ช่วยผู้ได้รับผลกระทบจากฝุ่นจิ๋ว ที่อนุสาวรีย์ชัยสมรภูมิ
วันพฤหัสบดีที่ 23 มกราคม 2563
รมช.สาธิต ตรวจเยี่ยมคลินิกมลพิษเคลื่อนที่ ช่วยผู้ได้รับผลกระทบจากฝุ่นจิ๋ว ที่อนุสาวรีย์ชัยสมรภูมิ
รัฐมนตรีช่วยว่าการกระทรวงสาธารณสุข ตรวจเยี่ยมคลินิกมลพิษเคลื่อนที่ ที่อนุสาวรีย์ชัยสมรภูมิ เพื่ออํานวยความสะดวกประชาชน เข้าถึงข้อมูลความรู้การป้องกันตนเอง ตรวจสมรรถภาพปอดกลุ่มเสี่ยง และเตรียมเปิดคลินิกมลพิษออนไลน์ อํานวยความสะดวกประชาชนปรึกษาแพทย์
รัฐมนตรีช่วยว่าการกระทรวงสาธารณสุข ตรวจเยี่ยมคลินิกมลพิษเคลื่อนที่ ที่อนุสาวรีย์ชัยสมรภูมิ เพื่ออํานวยความสะดวกประชาชน เข้าถึงข้อมูลความรู้การป้องกันตนเอง ตรวจสมรรถภาพปอดกลุ่มเสี่ยง และเตรียมเปิดคลินิกมลพิษออนไลน์ อํานวยความสะดวกประชาชนปรึกษาแพทย์
วันนี้ (23 มกราคม 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์สุขสันต์ กิตติศุภกร ผู้อํานวยการสํานักการแพทย์ กรุงเทพมหานคร ตรวจเยี่ยมคลินิกมลพิษเคลื่อนที่ ที่อนุสาวรีย์ชัยสมรภูมิ และให้สัมภาษณ์ว่า รัฐบาลมีความเป็นห่วงประชาชนจากสถานการณ์ฝุ่นละอองขนาดเล็ก PM.2.5มอบกระทรวงสาธารณสุขดูแลสุขภาพ ให้ความรู้ประชาชนในการป้องกันตนเอง รวมทั้งขยายคลินิกมลพิษในจังหวัดที่มีความเสี่ยง อาทิ โรงพยาบาลสมุทรสาคร โรงพยาบาลสมุทรปราการ โรงพยาบาลปทุมธานี โรงพยาบาลสวรรค์ประชารักษ์ โรงพยาบาลนครพิงค์เชียงใหม่ โรงพยาบาลลําปาง โรงพยาบาลเชียงรายประชานุเคราะห์ และสนับสนุนกรุงเทพมหานครจัดตั้งคลินิกมลพิษในโรงพยาบาลและศูนย์บริการสาธารณสุขทั้ง 68 แห่ง รวมทั้งเปิดคลินิกมลพิษออนไลน์ ซึ่งจะช่วยให้ประชาชนสามารถปรึกษากับแพทย์ได้สะดวกขึ้น
ดร.สาธิตกล่าวต่อว่า ได้ร่วมกับกรุงเทพมหานคร จัดหน่วยบริการสุขภาพประชาชนและคลินิกมลพิษเคลื่อนที่ ให้บริการเชิงรุกเพื่ออํานวยความสะดวกประชาชน ให้สามารถเข้าถึงข้อมูลความรู้การป้องกันตนเองจากผลกระทบสถานการณ์ฝุ่นละอองขนาดเล็ก PM.2.5ซึ่งในวันนี้ได้จัดทีมแพทย์ พยาบาล เจ้าหน้าที่สาธารณสุข ออกให้บริการเชิงรุก เน้นการให้ความรู้ ตรวจสมรรถภาพปอดกลุ่มเสี่ยง และส่งต่อผู้ป่วยรับการรักษาต่อในโรงพยาบาลกรณีที่มีอาการผิดปกติ รวมทั้งเป็นการเก็บข้อมูลโรคที่เกี่ยวข้องกับฝุ่น อาทิ โรคระบบทางเดินหายใจ หอบหืด โรคหลอดเลือดหัวใจและหลอดเลือดสมอง โรคตา โรคผิวหนัง เป็นต้น
ด้านนพ.สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ ให้ความสําคัญกับโรคที่เกิดจากสิ่งแวดล้อม ได้สนับสนุนให้สถาบันอาชีวเวชศาสตร์และเวชศาสตร์สิ่งแวดล้อม โรงพยาบาลนพรัตนราชธานี จัดตั้งคลินิกมลพิษขึ้นเป็นแห่งแรก ให้บริการทั้งด้านการรักษาและการป้องกัน เน้นการให้ความรู้ให้ประชาชนเข้าใจกลไกการเกิดโรค การป้องกันตนเอง การใช้ชีวิตในช่วงภาวะวิกฤติโดยไม่ให้โรครุนแรงขึ้น ลดอัตราการนอนในโรงพยาบาลด้วยโรคที่เกิดจากมลพิษ และมีกลไกการติดตามในระยะยาว ทําให้สามารถติดตามผลเรื้อรังที่เกิดจากมลพิษในประชาชน ขณะนี้ มีคลินิกมลพิษในโรงพยาบาลของกรมการแพทย์ ได้แก่ โรงพยาบาลนพรัตนราชธานี โรงพยาบาลราชวิถี โรงพยาบาลเลิดสิน โรงพยาบาลวัดไร่ขิง โรงพยาบาลสงฆ์ สถาบันสุขภาพเด็กแห่งชาติมหาราชินี และสถาบันประสาทวิทยา
รัฐบาลไทย-ข่าวทำเนียบรัฐบาล-กรมบัญชีกลางแจงความคืบหน้า พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560
วันพุธที่ 30 สิงหาคม 2560
กรมบัญชีกลางแจงความคืบหน้า พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560
ความคืบหน้าของพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ว่า เมื่อวันที่ 29 สิงหาคม 2560 ที่ผ่านมา ได้มีการประชุมคณะกรรมการนโยบายการจัดซื้อจัดจ้างและการบริหารพัสดุภาครัฐ เป็นครั้งแรก โดยมีรัฐมนตรีว่าการกระทรวงการคลัง เป็นประธาน
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยถึงความคืบหน้าของพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ว่า เมื่อวันที่ 29 สิงหาคม 2560 ที่ผ่านมา ได้มีการประชุมคณะกรรมการนโยบายการจัดซื้อจัดจ้างและการบริหารพัสดุภาครัฐ เป็นครั้งแรก โดยมีรัฐมนตรีว่าการกระทรวงการคลัง เป็นประธาน พร้อมด้วยผู้แทนจากภาครัฐ ภาคเอกชน สภาหอการค้าไทย สภาอุตสาหกรรมแห่งประเทศไทย และผู้ทรงคุณวุฒิที่มีความเชี่ยวชาญจากสภาวิชาชีพ เช่น สภาวิศวกร สภาสถาปนิก ร่วมประชุม เพื่อให้การจัดซื้อจัดจ้างของทุกหน่วยงานทําได้อย่างราบรื่น รวมทั้งมอบหมายให้กรมบัญชีกลางเร่งประชุมคณะกรรมการนโยบายครั้งต่อไปในช่วงสัปดาห์หน้า และในวันนี้ (30 ส.ค.) ได้ประชุมคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ โดยมีมาตรเพิ่มประสิทธิภาพการใช้จ่ายงบประมาณรายจ่ายประจําปีงบประมาณ พ.ศ. 2560 และงบประมาณรายจ่ายเพิ่มเติม ประจําปีงบประมาณ พ.ศ. 2560 ทั้งนี้ เพื่อให้เกิดความคล่องตัวมากยิ่งขึ้น คณะกรรมการนโยบายและคณะกรรมการวินิจฉัยได้แต่งตั้งคณะอนุกรรมการ เพื่อให้การปฏิบัติงานเป็นไปอย่างรวดเร็วมากยิ่งขึ้น
อธิบดีกรมบัญชีกลาง กล่าวต่ออีกว่า ในช่วงระหว่างการปรับเปลี่ยนมาใช้ พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560 นั้น กรมบัญชีกลางได้มีการอบรมสร้างความรู้ ความเข้าใจแก่บุคลากรของสํานักงานคลังเขต และคลังจังหวัดซึ่งมีที่ตั้งอยู่ทั่วประเทศ เพื่อให้สามารถกระจายถ่ายทอดความรู้ให้กับหน่วยงานในส่วนภูมิภาคได้อย่างถูกต้องชัดเจน พร้อมทั้งเร่งดําเนินการประชาสัมพันธ์ทําความเข้าใจกับส่วนราชการ รัฐวิสาหกิจ และหน่วยงานที่เกี่ยวข้อง โดยผ่านช่องทางต่างๆ เพื่อให้สามารถปฏิบัติตาม พ.ร.บ. การจัดซื้อจัดจ้างและการบริหารพัสดุภาครัฐ พ.ศ. 2560 ได้อย่างถูกต้อง โดยเฉพาะอย่างยิ่งในเว็บไซต์ของกรมบัญชีกลางของ www.gprocurement.go.th และ facebook การจัดซื้อจัดจ้างภาครัฐ ก็จะได้คําตอบที่ถูกต้อง รวดเร็วและชัดเจน
รัฐบาลไทย-ข่าวทำเนียบรัฐบาล-ไขข้อสงสัย..เขื่อนในประเทศไทยแข็งแรงดีหรือไม่
วันพฤหัสบดีที่ 2 สิงหาคม 2561
ไขข้อสงสัย..เขื่อนในประเทศไทยแข็งแรงดีหรือไม่
--
ขอให้มั่นใจ! เขื่อนไทยยังแข็งแรง
ช่วงนี้ประเทศไทยมีฝนตกหนักในหลายพื้นที่ทําให้เกิดภาวะน้ําท่วมขังและระดับน้ําในเขื่อนเพิ่มสูงขึ้น หลายคนจึงอาจตั้งคําถามว่า เขื่อนในประเทศไทยของเราแข็งแรงแค่ไหน?
อ่างเก็บน้ําหรือเขื่อนขนาดใหญ่ที่อยู่ในความดูแลของกรมชลประทาน จํานวน 25 แห่ง และการไฟฟ้าฝ่ายผลิตแห่งประเทศไทย (กฟผ.) 10 แห่ง ได้ถูกออกแบบตามหลักวิชาการที่สอดคล้องกับสภาพภูมิประเทศและสามารถรองรับแรงสั่นสะเทือนจากแผ่นดินไหวได้ตามมาตรฐานสากล และจากการตรวจสอบล่าสุดยืนยันได้ว่า เขื่อนทุกแห่งอยู่ในสภาพพร้อมใช้งาน และมีความมั่นคงแข็งแรงดี
แต่เพื่อความไม่ประมาท ทางกรมชลประทานได้เพิ่มความถี่ในการตรวจสอบทุก 30 วัน มีเจ้าหน้าที่ประจําเขื่อนเฝ้าดูแลตลอด 24 ชั่วโมง พร้อมกับประสานเจ้าหน้าที่ส่วนกลางหรือศูนย์ปฏิบัติการน้ําอัจฉริยะ (SWOC) เพื่อช่วยตัดสินใจเกี่ยวกับสถานการณ์น้ําได้อย่างถูกต้อง และสามารถจัดการกับความเสี่ยงได้อย่างมีประสิทธิภาพ โดยเบื้องต้นมีวิธีการตรวจสอบความแข็งแรงของเขื่อน 2 วิธี คือ 1.ใช้ผลจากเครื่องมือตรวจวัดพฤติกรรมเขื่อนที่ฝังในตัวเขื่อน 2.เจ้าหน้าที่เดินสํารวจตรวจสอบด้วยตา เพื่อดูการกัดเซาะ รูโพรง ต้นไม้วัชพืช เป็นต้น
สําหรับระบบตรวจสุขภาพเขื่อน หรือ DS-RMS นั้น กฟผ. และศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) ได้ร่วมกันพัฒนาขึ้น เพื่อประมวลผลหาสถานะความปลอดภัยของเขื่อนโดยเฉพาะ เมื่อระบบได้ตรวจวัดพฤติกรรมของเขื่อนแล้ว จะส่งข้อมูลสถานะความปลอดภัยผ่านโปรแกรม Web Application และแจ้งเตือนไปยังเจ้าหน้าที่ที่เกี่ยวข้องด้วยข้อความ SMS และ E-mail เพื่อให้ทราบถึงสถานะของเขื่อนได้ตลอดเวลา
ส่วนอ่างเก็บน้ําขนาดเล็กขององค์กรปกครองส่วนท้องถิ่น กรมชลประทานได้มอบหมายให้เจ้าหน้าที่เข้าไปให้คําปรึกษาแนะนํา ด้านการบํารุงรักษาและความปลอดภัย รวมทั้งแนวทางการบริหารจัดการน้ําให้เหมาะสม
ทั้งนี้ ประชาชนสามารถติดตามสถานการณ์น้ําอย่างใกล้ชิดได้ที่เว็บไซต์ WATER.EGAT.CO.TH และแอปพลิเคชัน EGAT Water ซึ่งจะมีการประมวลผลข้อมูลเกี่ยวกับสถานการณ์น้ําได้อย่าง Real Time ตลอด 24 ชั่วโมง รวมทั้งมีการถ่ายทอดสดจากกล้อง CCTV ของแต่ละเขื่อน หรือโทร.สายด่วน 1460 ศูนย์ปฏิบัติการน้ําอัจฉริยะ
ขอยืนยันอีกครั้งนะครับ..เขื่อนในประเทศไทยมีความมั่นคงแข็งแรง เพราะมีการตรวจสอบและบํารุงรักษาอย่างต่อเนื่องตามมาตรฐานสากล ดังนั้นจึงขอให้ทุกคนสบายใจและมั่นใจได้ครับ
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ จับมือ ธ.ไทยพาณิชย์ ติดอาวุธเอสเอ็มอี 4.0 หนุนเทคโนโลยีขับเคลื่อนวิสาหกิจชุมชนสร้างการเติบโตอย่างยั่งยืน
วันจันทร์ที่ 10 กันยายน 2561
ก.อุตฯ จับมือ ธ.ไทยพาณิชย์ ติดอาวุธเอสเอ็มอี 4.0 หนุนเทคโนโลยีขับเคลื่อนวิสาหกิจชุมชนสร้างการเติบโตอย่างยั่งยืน
ก.อุตฯ จับมือ ธ.ไทยพาณิชย์ ติดอาวุธเอสเอ็มอี 4.0 หนุนเทคโนโลยีขับเคลื่อนวิสาหกิจชุมชนสร้างการเติบโตอย่างยั่งยืน
วันนี้ (10 กันยายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นสักขีพยานและกล่าวแสดงความยินดีในพิธีลงนามบันทึกข้อตกลงความร่วมมือการสนับสนุนวิสาหกิจขนาดกลางและขนาดย่อม (SME) ธุรกิจ Start Up และวิสาหกิจชุมชน ระหว่างกระทรวงอุตสาหกรรม โดยกรมส่งเสริมอุตสาหกรรม (กสอ.) ร่วมกับ ธนาคารไทยพาณิชย์ โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมด้วย ณ ชั้น18 ศูนย์การเรียนรู้ (Acadamy) ธนาคารไทยพาณิชย์ สํานักงานใหญ่ กทม.
รัฐมนตรีช่วยว่าการกระทรวงอุตสาหกรรม กล่าวว่า รัฐบาลได้กําหนดกระบวนการปฏิรูปประเทศโดยใช้โมเดลการพัฒนาประเทศไทย 4.0 เป็น Roadmap ในการขับเคลื่อนเศรษฐกิจด้วยองค์ความรู้ นวัตกรรม และเทคโนโลยีขั้นสูง หรือ Value-Base ในทุกมิติ โดยมีเป้าหมายเพื่อส่งเสริมวิสาหกิจชุมชน สตาร์ทอัพ และเอสเอ็มอี
ทั้งนี้ การสร้างผลสัมฤทธ์เพื่อการยกระดับเศรษฐกิจฐานรากให้ชุมชนเกิดความเข้มแข็ง ต้องอาศัยการมีส่วนร่วมจากทุกภาคส่วน ทั้งหน่วยงานภาครัฐ ภาคเอกชน และ Big Brothers ต่างๆ จะต้องเข้าไปช่วยเหลือโดยใช้ผ่านการใช้ประโยชน์จากเทคโนโลยี
โดยเป้าหมายดังกล่าวได้นํามาซึ่งความร่วมมือ (MOU) ระหว่าง กรมส่งเสริมอุตสาหกรรม (กสอ.) และ ธนาคารไทยพาณิชย์ จํากัด (มหาชน)
ความร่วมมือครั้งนี้ จะเป็นมิติใหม่ของวิสาหกิจชุมชน เอสเอ็มอี รวมถึงสตาร์ทอัพ ในการขยายช่องทางการตลาดและสามารถเข้าถึงลูกค้าได้กว้างขวางขึ้นด้วยดิจิทัลแพลตฟอร์มของธนาคาร และศักยภาพอื่นๆ ของธนาคารที่จะก่อให้เกิดการต่อยอดของผู้ประกอบการและวิสาหกิจชุมชนเพื่อก้าวสู่ยุคดิจิทัลได้ดียิ่งขึ้น พร้อมเดินหน้าผลักดันการใช้ดิจิทัลแพลตฟอร์มและเทคโนโลยีต่อยอดศักยภาพวิสาหกิจชุมชน เอสเอ็มอี และสตาร์ทอัพอย่างรอบด้าน ชูพันธกิจร่วมเสริมขีดความสามารถในการแข่งขันให้เอสเอ็มอีเพื่อสร้างรากฐานเศรษฐกิจดิจิทัลที่แข็งแกร่งและเติบโตอย่างยั่งยืน
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ เปิดงานมหกรรมแทรกเตอร์และจักรกลการเกษตรไทย ประจำปี 2561
วันจันทร์ที่ 3 ธันวาคม 2561
รัฐมนตรีช่วย ก.อุตฯ เปิดงานมหกรรมแทรกเตอร์และจักรกลการเกษตรไทย ประจําปี 2561
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานมหกรรมแทรกเตอร์และจักรกลการเกษตรไทย ประจําปี 2561
วันนี้ (3 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานมหกรรมแทรกเตอร์และจักรกลการเกษตรไทย ประจําปี 2561 ซึ่งจัดขึ้นเพื่อแสดงศักยภาพเทคโนโลยีของเครื่องจักรกรการเกษตร ไทย แลกเปลี่ยนความรู้ นําเสนอนวัตกรรมใหม่ๆ และส่งเสริมสนับสนุนเครื่องจักรกลการเกษตรไทยสู่ระดับสากล โดยมี นายอาห์เมด นูฮู บามัลลี (H.E. Mr. Ahmed Nuhu Bamalli) เอกอัครราชทูตสหพันธ์สาธารณรัฐไนจีเรียประจําประเทศไทย นายสุพันธุ์ มงคลสุธี ประธานสภาอุตสาหกรรมแห่งประเทศไทย นางพัชรินทร์ โพธิ์ศิริสุข ประธานกลุ่มอุตสาหกรรมเครื่องจักรกลการเกษตร สภาอุตสาหกรรมแห่งประเทศไทย ร่วมเปิดงาน และนายชาญนะ เอี่ยมแสง ผู้ว่าราชการจังหวัดนครปฐม นายจงรัก วัชรินทร์รัตน์ รักษาการอธิการบดีมหาวิทยาลัยเกษตรศาสตร์ ให้การต้อนรับ
รัฐบาลไทย-ข่าวทำเนียบรัฐบาล-กองทุนสวัสดิการสำนักงานปลัดกระทรวงอุตสาหกรรม มอบหน้ากากผ้าสำหรับสมาชิก [กระทรวงอุตสาหกรรม]
วันจันทร์ที่ 13 เมษายน 2563
กองทุนสวัสดิการสํานักงานปลัดกระทรวงอุตสาหกรรม มอบหน้ากากผ้าสําหรับสมาชิก [กระทรวงอุตสาหกรรม]
นายกอบชัย สังสิทธิสวัสดิ์ ปลัดกระทรวงอุตสาหกรรม ประธานคณะกรรมการสวัสดิการสํานักงานปลัดกระทรวงอุตสาหกรรม มอบหน้ากากผ้าสําหรับสมาชิก ณ ห้องโถง ชั้น 1 สํานักงานปลัดกระทรวงอุตสาหกรรม
วันนี้ (13 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ประธานคณะกรรมการสวัสดิการสํานักงานปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม รองประธานคณะกรรมการสวัสดิการสํานักงานปลัดกระทรวงอุตสาหกรรม มอบหน้ากากผ้าสําหรับสมาชิกสวัสดิการ สปอ. ตามมาตรฐานประกาศกระทรวงอุตสาหกรรม เรื่อง ข้อแนะนํา คุณลักษณะ ผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อโรคไวรัสโคโรนา 2019 (COVID – 19) โดยมีผู้อํานวยการกองต่างๆ ใน สปอ. และผู้แทนสํานักงานอุตสาหกรรมจังหวัด รับมอบหน้ากากผ้า ณ ห้องโถง ชั้น 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-มหาดไทย โชว์ผลงานไทยนิยม ยั่งยืน ช่วยคนไทยเพิ่มรายได้ ลดความเหลื่อมล้ำ
วันศุกร์ที่ 5 ตุลาคม 2561
มหาดไทย โชว์ผลงานไทยนิยม ยั่งยืน ช่วยคนไทยเพิ่มรายได้ ลดความเหลื่อมล้ํา
มหาดไทย โชว์ผลงานไทยนิยม ยั่งยืน ช่วยคนไทยเพิ่มรายได้ ลดความเหลื่อมล้ํา
เมื่อวันที่ 4ต.ค. 2561 ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทยในฐานะผู้ช่วยเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืนเปิดเผยว่า ตามที่กระทรวงมหาดไทย และหน่วยงานอื่น ๆ ได้แก่ กระทรวงการคลัง กระทรวงเกษตรและสหกรณ์ กระทรวงวัฒนธรรม เป็นต้น ได้ดําเนินการขับเคลื่อนโครงการไทยนิยม ยั่งยืน ผ่านโครงการต่าง ๆ ได้แก่ โครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ (หมู่บ้าน/ชุมชนละ 2 แสนบาท) โครงการชุมชนท่องเที่ยวOTOPนวัตวิถี โครงการปฏิรูปโครงสร้างการผลิตภาคเกษตร โครงการพัฒนาคุณภาพชีวิตผู้ถือบัตรสวัสดิการแห่งรัฐ และโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐ เป็นต้นขณะนี้ แผนงาน/โครงการ และงบประมาณได้ลงไปในพื้นที่เพื่อแก้ไขปัญหา สนองความต้องการให้กับพี่น้องประชาชนได้อย่างเป็นรูปธรรมแล้ว
ปลัดกระทรวงมหาดไทย กล่าวว่าสําหรับโครงการภายใต้โครงการไทยนิยม ยั่งยืนที่ได้ดําเนินการและเกิดผลอย่างเป็นรูปธรรมแล้ว ได้แก่โครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ (หมู่บ้าน/ชุมชนละ 2 แสนบาท)ซึ่งเป็นโครงการที่มาจากความต้องการของประชาชน ที่สามารถเพิ่มรายได้ให้กับหมู่บ้าน/ชุมชน เช่น ลานตากผลผลิตทางการเกษตร โรงสีข้าวชุมชน หรือลาน/ศาลาอเนกประสงค์ ฯลฯ ได้ดําเนินการแล้วเสร็จในหลายหมู่บ้าน/ชุมชน มียอดการเบิกจ่ายทั่วประเทศ จํานวนร้อยละ 95.67 หรือกว่า 15,000 ล้านบาท
โครงการชุมชนท่องเที่ยวOTOPนวัตวิถีวงเงิน 9 พันล้านบาท ดําเนินการพัฒนาชุมชนให้เป็นแหล่งท่องเที่ยว โดยรวมเอาวิถีชีวิต ภูมิปัญญา ผลิตภัณฑ์ในชุมชนมาสร้างเอกลักษณ์ของชุมชนและเป็นแหล่งท่องเที่ยวที่น่าสนใจ โดยได้ดําเนินการแล้วใน 3,273 หมู่บ้าน/ชุมชนทั่วประเทศ ซึ่งทําให้พื้นที่ได้พัฒนาชุมชนของตนเองและสร้างรายได้จากการท่องเที่ยว ขณะนี้หลาย ๆ พื้นที่ได้มีความคืบหน้าไปมากแล้ว
ปลัดกระทรวงมหาดไทย กล่าวต่อว่านอกจากนี้ยังมีโครงการภายใต้โครงการไทยนิยม ยั่งยืนอีกหลายโครงการ อาทิโครงการพัฒนาคุณภาพชีวิตผู้ถือบัตรสวัสดิการแห่งรัฐโดยได้ดําเนินการสัมภาษณ์ผู้มีบัตรฯ ไปแล้ว จํานวน 8.2 ล้านคน มีผู้ต้องการเข้าร่วมพัฒนาอาชีพ จํานวน 4.1 ล้านคน ขณะนี้ได้พัฒนาอาชีพให้กับผู้มีบัตร ฯ ไปแล้วกว่า 1.75 ล้านคน และในด้านการเกษตรมีโครงการปฏิรูปโครงสร้างการผลิตภาคเกษตรได้ดําเนินการเพื่อสนับสนุนงบประมาณเพื่อช่วยเหลือเกษตรกรทั้งรายบุคคลและรายกลุ่ม ในวงเงิน 24,301 ล้านบาท เช่น การพัฒนาแหล่งน้ําชลประทาน การปรับเปลี่ยนการผลิต การแก้ไขปัญหาเรื่องดิน เป็นต้น
ปลัดกระทรวงมหาดไทย กล่าวเพิ่มเติมว่าโครงการไทยนิยม ยั่งยืนเป็นโครงการที่เน้นการมีส่วนร่วมของประชาชนในพื้นที่ ให้ร่วมคิดร่วมตัดสินใจ และวางแผนในการพัฒนาหมู่บ้าน/ชุมชนของตนเอง ในขณะนี้โครงการไทยนิยม ยั่งยืนมีความคืบหน้าในหลาย ๆ โครงการ ซึ่งโครงการจะช่วยเหลือ สนับสนุน พัฒนาหมู่บ้าน/ชุมชน และสร้างความเข้มแข็งให้พี่น้องประชาชน ให้มีโอกาสทางอาชีพ เพิ่มรายได้ ลดความเหลื่อมล้ําได้อย่างเป็นรูปธรรม และนําไปสู่การพัฒนาประเทศอย่างยั่งยืน